Senaatin oikeusosaston päätös urakkasopimuksesta (SOO 1916 I 817)
25 lokakuuta 1916,   SOO 1916 I 817

817. Tehdasosakeyhtiö Rullan valitus urakkasopimuksen täyttämistä kosk. jutussa. Lahden RO:ssa oli mainittu yhtiö vaatinut, että Lahden Sementti-, Asfaltti- ja Kalkki Osakeyhtiö, joka sopimuksen mukaan oli ottanut rakentaakseen Tehdasosakeyhtiö Rullalle tehdasrakennuksen mutta jättänyt tekemättä eräitä välimiesten määräämiä korjauksia ja jonka toimittamat erinäiset työt, joista yhtiön välimiesten vahvistaman sopimuksen mukaan tuli vastata, oli havaittu viallisiksi, sekä eräät henkilöt, jotka olivat menneet ominaistakaukseen rakennustyön täyttämisestä, velvoitettaisiin yhteisvastuullisesti määräajassa korjaamaan puutteellisuudet, mutta koska kaikki yhtiöiden väliset rakennustyöstä johtuneet riitaisuudet olivat sanotun sopimuksen mukaan siinä määrätyllä tavalla asetetun välimieslautakunnan ratkaistavat ja tuollainen lautakunta jo oli asiasta antanut lausuntonsa, eikä siitä sentähden enää voitu tuomioistuimessa nostaa riitaa, jätti RO päät. 24/1 1916 asian sikseen. Turun HO vahvisti päät. 27/7 1916, koska yhtiöt olivat kirjallisesti sopineet, että kaikki k. o. rakennustyöstä johtuneet riitaisuudet olivat välimiesten lopullisesti ratkaistavat ja koskei takausmiesten asunto ollut RO:n tuomiopiirissä, RO:n loppupäät. OO jätti tutkimatta valituksen, mikäli se koski takausmiehiä, koska OK 16 luv. 2 §:n mukaan ei saanut hakea muutosta päät., jonka HO toisen asteen oikeutena on antanut tuomioistuimen laillisuudesta, sekä vahvisti muuten HO:n päät.

</div>

Lähde
Suomen senaatin oikeusosaston päätökset ja tuomiot 1916, Helsinki 1918, osa I päätökset, sivut 326–327.

Huomautukset

Lyhenteet
 HO = hovioikeus
 k. o. = kyseessä olevasta
 kosk. = koskevassa
 loppupäät. = loppupäätöksen
 luv. = luvun
 OK = oikeudenkäymiskaaren
 OO = (senaatin) oikeusosasto
 päät. = päätöksellään, päätökseen, päätöksen
 RO = raastuvanoikeus
 SOO = senaatin oikeusosasto

Senaatin oikeusosaston ratkaisut